Kameme FmKameme Fm News
Munini wa President William Ruto kuuria muingi wa bururi guteyaniria uteti nginyagia 2022
William Ruto kuuga Kuumanagia riu nginya mwaka wa 2022, ni ihinda ria kurutira muingi wira na kunina uteti utari na kiguni kuri akenya.
Riu ni riitana ria munini wa President William Ruto, uria uugire riu akenya mabatie guteyaniria uteti, na meetikire gwaka bururi gutari na muthutukanio o wothe thutha wa mutongoria wa bururi Uhuru Kenyatta kunanira njung’wa na mutongoria wa NASA Raila Odinga.
Oho Ruto augite wendi wa thirikari ya Jubilee ni kurehe akenya othe hamwe, niguo maikaranie na thayu gutari ukabira, kuria ooririe atongoria aria angi a mung’ethaniro Kalonzo Musyoka, Moses Wetangula na Musalia Mudavadi, onao mateyanirie uteti na manyitanire na thirikari gutungatira bururi
Miario ya Ruto niinyitirwo mbaru ni mutongoria wa aria angi bunge-ini ya senate Kipchumba Murkomen na mumbunge wa Kikuyu Kimani Ichung’wa.
Atongoria aya mekwaragia hindi ya Harambee ya gwakira Bishobu Nyumba ya guikara, Diocese ya Nyahururu mwena wa Ol Jororok kaunti-ini ya Nyandarua.
fao_Latn kik_Latn kik_Latn kik_Latn kik_Latn swh_Latn swh_Latn